బెహరైన - భారత్ సంబంధాలు

**బెహరైన - భారత్ సంబంధాలు :** భారత్, బహ్రెయిన్ దేశాల మధ్య రాజకీయ, సామాజిక–ఆర్థిక, సైనిక, సాంస్కృతిక సంబంధాలు ఉన్నాయి. బహ్రెయిన్ భారత్‌కు సన్నిహిత మిత్రదేశం. భారత అధికారుల ప్రకారం, గల్ఫ్ సహకార మండలి భాగస్వామ్య దేశాలతో కలిసి బహ్రెయిన్ ఐక్యరాజ్యసమితి భద్రతామండలిలో శాశ్వత సభ్యత్వం కోసం భారత్ అభ్యర్థనకు ప్రపంచంలో ప్రముఖ మద్దతుదారులలో ఒకటిగా ఉంది.  అంతర్జాతీయ వ్యవహారాలలో భారత్ మరింత కీలక పాత్ర పోషించాలని బహ్రెయిన్ అధికారులు ప్రోత్సహించారు. ఉదాహరణకు, ఇరాన్ అణు కార్యక్రమంపై ఉన్న ఆందోళనల నేపథ్యంలో ఆ సంక్షోభ పరిష్కారంలో భారత్ చురుకైన పాత్ర పోషించాలని బహ్రెయిన్ యువరాజు కోరాడు.

## చరిత్ర
భారత్–బహ్రెయిన్ సంబంధాలు తరతరాలుగా కొనసాగుతున్నాయి. బహ్రెయిన్‌కు చెందిన పలువురు ప్రముఖులకు భారత్‌తో సన్నిహిత సంబంధాలు ఉన్నాయి. కవి, రాజ్యాంగవాది అయిన ఇబ్రాహీం అల్-అర్రాయెద్ ముంబై పెరిగాడు. 17వ శతాబ్దానికి చెందిన బహ్రెయిన్ మతప్రవక్తలు,  షేక్ సాలిహ్ అల్-కర్జకానీ, షేక్ జాఫర్ బిన్ కమాల్ అల్-దీన్,  గోల్కొండ రాజ్యంలో ప్రబ లమయిన  వ్యక్తులుగా ఉన్నారు. ఉపఖండంలో శియా ఆలోచనల అభివృద్ధిలో వారి పాత్ర కీలకమైనది. 1974లో మొహమ్మద్ హసన్ కమాలుద్దీన్ భారత్‌లో బహ్రెయిన్ దేశానికి సంబంధించిన తొలి కాన్సుల్ జనరల్‌గా,  ముంబై కాన్సులేట్ నుంచి సేవలందించాడు.

## ప్రస్తుత పరిస్థితి
ఈ దీర్ఘకాల సంబంధాలను బలోపేతం చేయాలని బహ్రెయిన్ రాజకీయ నాయకులు ప్రయత్నించారు. 2007లో పార్లమెంట్ స్పీకర్ ఖలీఫా అల్-ధహ్రానీ నేతృత్వంలో పార్లమెంటేరియన్లు, వ్యాపార వేత్తల  బృందం భారత రాష్ట్రపతి ప్రతిభా పాటిల్‌ను కలుసుకుంది. ప్రతిపక్ష నాయకుడు ఎల్.కె. అద్వానీతో సమావేశమైంది. శిక్షణా కార్యక్రమాలు, మీడియా ఇంటర్వ్యూలలో పాల్గొంది. రాజకీయంగా చూస్తే, బహ్రెయిన్ నాయకులకు అమెరికా లేదా ఇతర పశ్చిమ దేశాలకంటే భారత్ నుంచి శిక్షణ, సలహాలను  పొందడం సులభంగా ఉంటుంది.

2007 డిసెంబరులో రెండు దేశాల సంబంధాలను ప్రోత్సహించేందుకు మనామాలో బహ్రెయిన్–ఇండియా సొసైటీ ప్రారంభించబడింది. మాజీ కార్మిక మంత్రి అబ్దుల్‌నబీ అల్-షోలా ఈ సంస్థకు నాయకత్వం వహించారు. వ్యాపార సంబంధాలకే పరిమితం కాకుండా రాజకీయాలు, సామాజిక వ్యవహారాలు, విజ్ఞానం, సంస్కృతి రంగాలలో కూడా సహకారాన్ని పెంచడం ఈ సంస్థ లక్ష్యం. ప్రారంభ కార్యక్రమానికి భారత విదేశాంగ శాఖ సహాయ మంత్రి ఈ. అహ్మద్ హాజరయ్యారు. బహ్రెయిన్ తరఫున డా. నజర్ అల్-బహర్నా పాల్గొన్నారు.

2009 నవంబర్ 4 తేదీతో ఉన్న అమెరికా దౌత్య వార్తల  ప్రకారం, ప్రముఖ వార్తా సంస్థ , వికీలీక్స్ ద్వారా వెలుగులోకి వచ్చిన సమాచారాన్ని బట్టి,   బహ్రెయిన్ రాజు హమద్ భారత్‌పై సానుకూల దృష్టి కలిగి ఉన్నాడు అని తెలిసింది.  అఫ్గానిస్తాన్ విషయంలో భారత్ సహాయాన్ని ఉపయోగించుకోవాలని అమెరికాకి  ఆయన ఒక సమాచారం పంపినట్లు తెలుస్తోంది.
 

2014 ఫిబ్రవరిలో బహ్రెయిన్ పాలకుడు షేక్ హమద్ బిన్ ఇసా అల్-ఖలీఫా భారత్‌ను సందర్శించాడు. ఈ సందర్భంగా అనేక అవగాహన ఒప్పందాలు కుదిరాయి. 450 మిలియన్ అమెరికన్ డాలర్ల విలువైన ద్వైపాక్షిక వాణిజ్యం, పెట్టుబడులు ఒప్పందాల ద్వారా ఖరారయ్యాయి. భారత ప్రధాని, రాష్ట్రపతి, పలువురు మంత్రులు సమావేశమై వాణిజ్యం, ఇతర విషయాల పై చర్చలు జరిపారు. ఆ  దీవిలో నివసిస్తున్న 3.5 లక్షలకుపైగా భారతీయుల అంశం కూడా ప్రస్తావనకు వచ్చింది.  సంయుక్త రాష్ట్ర భద్రతామండలిలో 2026–27 కాలానికి, తాత్కాలిక సభ్యత్వం కోసం బహ్రెయిన్ చేసిన అభ్యర్థనకు భారత్ మద్దతు ప్రకటించింది.

2019 ఆగస్టు 24–25 తేదీలలో భారత ప్రధాని నరేంద్ర మోదీ బహ్రెయిన్‌ను సందర్శించారు. ఇది ఒక భారత ప్రధాని బహ్రెయిన్‌ను కు చేసిన  తొలి పర్యటన. అంతరిక్షం, సంస్కృతి, అంతర్జాతీయ సౌర కూటమి, రూపే కార్డు అంశాలపై మూడు అవగాహన ఒప్పందాలు కుదిరాయి. ద్వైపాక్షిక సంబంధాలను బలోపేతం చేసిన కృషికి గుర్తింపుగా బహ్రెయిన్ రాజు హమద్ బిన్ ఇసా అల్-ఖలీఫా, భారత ప్రధాని  మోదీకి “ఆర్డర్ ఆఫ్ ది రెనైసెన్స్” అనే మొదటి తరగతి పురస్కారం అందించారు. ఇది ఆ దేశంలో మూడవ అత్యున్నత పౌర పురస్కారం. 2019 ఆగస్టు 25న మోదీ మనామాలోని శ్రీనాథ్‌జీ ఆలయంలో ప్రార్థనలు చేశారు. ఇది ఆ దేశంలోని అత్యంత ప్రాచీన ఆలయం. ఆలయ సముదాయ పునర్నిర్మాణానికి 4.2 మిలియన్ డాలర్ల ప్రాజెక్టును. ఆయన ప్రారంభోత్సవం చేశారు. . అదే రోజున ఆ దేశ  జైళ్లల్లో   ఉన్న 250 మంది భారత పౌరులకు , బహ్రెయిన్   అధికారిక క్షమాభిక్షలు ప్రకటించింది.

## ఇంకా చూడండి
బహ్రయిన్ లో భారతీయులు 

ఒమాన్ లో హిందూ మతం 
* ఫిన్లాండ్-భారత్ సంబంధాలు
## బాహ్య లింకులు
బహ్రయిన్ త్రూ ఏజెస్ 

బహ్రయిన్ చరిత్ర 

## మూలాలుబహ్రయిన్

వర్గం:భారతదేశ విదేశీ సంబంధాలు